UES

Senders.- 7 pobles, la Tinença de Benifassà
2023-05-13 - 2023-05-15

38a Pujada Popular a La Salut i 3r Buscafites de Festa Major
2023-05-15 09:30 - 13:30 (Europe/Madrid)
38a PUJADA POPULAR A LA SALUT
De 9:30 a 12:30 h
Sortida des de la plaça de la Sardana
Recorregut: Plaça de la Sardana (sortida), Gran Via (Carrer de Brujas i Alfons Sala), Carrer Quevedo, Baixada de la Cobertera, Riu Ripoll, Molí d’en Torrella, Riu Tort, Torre del Canonge, Camí Ral de la Serra i arribada al Santuari de la Salut cap a les 12:30 h del migdia.
Pot participar-hi tothom que pugui caminar uns 7 km a ritme suau.
Inscripció gratuïta a ues.cat a partir del 24 d’abril i fins l’11 de maig i el mateix dia de la caminada fins a les 9:30h
– Xocolata i coca per als participants a la sortida (9.30 h). Sortida cap a La Salut a les 10 h.
– Bus gratuït de tornada, per als participants: línia 4 surt del cementiri cada 15 minuts i es pot agafar entre les 13 i les 15 h
Hi col·laboren: Ajuntament de Sabadell, Fira Sabadell, TUS, Diputació de Barcelona i Coca Cola.
Inscripcions obertes
BUSCAFITES A LA SALUT
Horari de 10 a 13 h, Santuari de La Salut
Activitat d’iniciació a les curses d’orientació a la zona del bosc de La Salut en modalitat score. L’objectiu? Trobar, amb l’ajuda d’un mapa totes les fites en l’orde que es vulgui. Tindreu dues propostes de mapa, un de curt i un de llarg. L’activitat es pot fer en grup o bé individualment.
Activitat gratuïta però cal fer inscripció prèvia a ues.cat a partir del 24 d’abril i fins el dijous 11 de maig. En el moment de fer la inscripció caldrà escollir activitat/mapa curt o llarg.
FUNCIONAMENT:
El punt de sortida (un triangle en el mapa) i arribada (una doble rodona, en el mapa) estan a l’esplanada que hi ha a l’Est del santuari de La Salut, on hi haurà una carpa i una taula. En aquest punt us donarem el mapa que hageu escollit en el moment de fer la inscripció (curt o llarg), si cal explicar-vos el funcionament de l’activitat, i ja podreu començar!
Inscripcions obertes
Descarrega’t el díptic informartiu

Càpsula formativa.- Garmin
2023-05-16 08:00 - 17:00
A càrrec de Manolo Barcia, tècnic de senders i instructor de marxa nòrdica.
En aquest taller coneixereu els dispositius GPS Garmin que us ajudaran a realitzar una excursió a la muntanya amb seguretat.
Data de la sessió a l’aula de formació (horari de 18:30 a 20:30)

Presentació d'Excursions per conèixer el rodal de Sabadell a Cerdanyola
2023-05-16 19:30 - 21:00
El autors d’Excursions per conèixer el rodal de Sabadell presentaran el llibre a la seu del Club d’Esports de Muntanya Cerdanyola (CEM Cerdanyola) el dimarts 16 de maig a 2/4 de 8 del vespre.
CEM Cerdanyola: Carrer del Remei 15

Càpsula formativa.- Wikiloc
2023-05-18 18:30 - 21:00
Degut a la gran demanda per aquesta càpsula formativa obrim una nova sessió.
A càrrec de Manolo Barcia, tècnic de senders i instructor de marxa nòrdica.
En aquest taller coneixereu la base de dades mundial de rutes de Wikiloc i l’App per a mòbils Wikiloc que us ajudaran a realitzar una excursió a la muntanya amb seguretat.
Data de la sessió a l’aula de formació (horari de 18:30 a 20:30)

Casal d'estiu.- Reunió informativa 2023
2023-05-18 19:00 - 20:00

Cultura.- Castell de Florejacs
2023-05-20
Visita al Castell de Florejacs: Castell d’origen medieval que va formar part de la línia de defensa del riu Sió, bastant més cabalós que ara en aquella època i per tant, veritable frontera durant la Reconquesta. Situat a la part alta del poble de Florejacs. Fou construït al segle XI sobre una fortificació anterior com a part de la línia de defensa durant la Reconquesta. La construcció està formada per una torre del segle XIV i una casa senyorial del segle XVI. Presenta elements tant gòtics com renaixentistes.
Caminada: El guia ens durà per la meravellosa Segarra, contemplarem paisatges indescriptibles de primavera en una ruta pel castell de Florejacs i el castell de les Sitges, de 9,74 km i 113 m de desnivell.
Esmorzar: Àrea de Guissona, a Guissona
Dinar optatiu: Al Restaurant la Mallola, a Sanaüja. Menú tancat a triar quan es faci la inscripció.
Tindrem un xarrupet de ratafia, gentilesa de Ratafia Bosch!
Horari: Sortida a les 7 h de la plaça de les Dones del Tèxtil, tornada a les 19 h aproximadament
Inscripcions del 8 al 17 de maig

Orientació.-Copa Catalana a Pobla de Lillet. Organitza COC
2023-05-20 - 2023-05-21

Natura.-Xaragalls de pel·lícula
2023-05-20 08:00 - 15:00
Botànica i geologia a la riera de Gaià
Agradable recorregut per les gorges de la riera de Gaià, amb xaragalls i efectes erosius que recorden les pel·lícules del Far West. Geològicament, veurem a més alguns petits afloraments de la falla del Vallès-Penedès i ja a la font de la Teula, punt final del recorregut, observarem una curiosa penya d’origen volcànic submarí, datada del paleozoic o era primària.
Al llarg del trajecte sentirem els cants del rossinyol, de la merla, del pinsà i de molts altres ocells. La flora ens sorprendrà amb endemismes com la llonguera lirada i el malcoratge tomentós, i amb la pirinenca i remeiera pota de cavall.
Amb el guiatge d’Àngel M. Hernández Cardona, coautor de la guia 22 itineraris de natura pels voltants de Terrassa.

La Ganyota.- Festa Major!
2023-05-20 16:00 - 23:30
29 anys de Ganyota!
16 h Ganyotaire de ferro + berenar
17:30 h Animació amb Landry
20 h Sopar
21:30 h Concert amb Alquadrat
22:30 h Dj Culiflor
Plaça Lluís Subirana – Sabadell

Marxa nòrdica.-En Marxa pel Rodal. 5a Caminada de Marxa Nòrdica per Sabadell
2023-05-21 08:30 - 14:00
En Marxa pel Rodal és una caminada de marxa nòrdica pels entorns de Sabadell que enguany arriba a la 5a edició. Aquesta caminada forma part del Circuit Català de Marxa Nòrdica de la FEEC.
Per aquesta edició proposem un recorregut no competitiu (tot i que es facilitarà el temps de sortida i arribada per dorsal) de 12,56 km i 133 m de desnivell, amb punt de sortida i arribada des de la zona de pícnic de l’Avinguda de la Pau/ Carrer Primo Levi (Castellarnau/can Llong de Sabadell). El recorregut s’’iniciarà per un camí més o menys paral·lel a la via del tren, per entrar al cap de ben poc al terme municipal de Terrassa. Es resseguirà els límits del club de golf per anar a buscar el camí del torrent de la Batzuca; s’enllaçarà amb el GR 173 fins a Torrebonica, can Canya i retorn al punt de sortida.
Consulta tota la informació
Inscripcions fins el 18 de maig

Excursions de tot el dia per a la Gent Gran.- La Riera de les Gorgues II: L'Esquirol- San Martí Sescorts
2023-05-23
Osona

Itinerari: Excursió pel segon tram de la riera de la Gorgues aprofitant l’esclat de colors i aigua de la primavera.
Des de l’Esquirol, el recorregut ens portarà per més d’una dotzena de saltants d’aigua i penya-segats espectaculars, fins a la calma de l’embassament de Sau, prop de Sant Martí Sescorts.
Distància: 9,00 km
Desnivell: +190/-400m

Xerrades obertes sobre temes de muntanya.- La vall Fosca; la vall de la llum
2023-05-23 19:00 - 20:00
La vall Fosca; la vall de la llum, a càrrec d’en Francesc Garcia.
La Vall Fosca, la Vall de la Llum, la Vall a la que l’hi falten 18 metres. Es pot ben dir que a
aquesta Vall s’hi ajunten tots els elements per tal que sigui única. Tenim grans muntanyes, una
importantíssima concentració de llacs, la historia viva de l’electrificació de Catalunya, un
hospital centenari de cartró, mines d’urani, projectes d‘estacions d’esquí fracassades per mil
interessos inconfessables…. Farem una petita capbussada en algunes de les persones que van
endegar projectes per tal que aquesta Vall tingués futur.
A les 7 de la tarda, virtual.

Cafès Científics.- Què aporten a la ciutat els horts socials i comunitaris?
2023-05-23 19:00 - 20:30
Què aporten a la ciutat els horts socials i comunitaris?
A càrrec de Josep Maria Vallès, hortolà urbà
Organitza: La Ruda. Amics de Can Deu per a l’agricultura ecològica
Els horts urbans són una eina per fomentar el respecte pel medi ambient, ens permeten incidir en un sistema alimentari més sostenible i contribueixen a la innovació agrària ja que promou estratègies de desenvolupament local. Es parlarà del disseny, gestió i dinamització d’horts socials comunitaris terapèutics, educatius, d’integració social o productius.
Josep Maria Vallès és hortolà urbà, enginyer agrònom, divulgador dels horts urbans i soci fundador de la cooperativa Tarpuna, treballa des de fa més de 10 anys en la promoció i gestió de l’agricultura urbana

Les excursions del dimecres.- Castellfollit de la Roca (La Garrotxa)
2023-05-24 08:00 - 17:00
Ermites, castells, coves, masies i excel·lents miradors als voltants de Castellfollit de la Roca (La Garrotxa)
Tornem a La Garrotxa per conèixer els entorns d’un dels pobles més singulars (i fotografiats) de Catalunya: Castellfollit de la Roca. Us proposem una ruta plena d’ermites, castells, coves i d’excel·lents mirados, i amb la possibilitat de fer només una part de l’itinerari i dinar a Castellfollit.
Distància de tot el recorregut: 12,80 km>> Desnivell: + 660 m (cal portar dinar)
Distància opció curta (Montagut – Castellfollit): 7,5 km >> Desnivell: + 365 m (dinar a restaurant)
Itinerari: Sortirem des del poble de Montagut i pujarem al Castell de Montagut i ermita del Cós; baixarem cap a Castellfollit, per tonar a pujar cap a les coves de Caxurma i continuar cap a la Masia Santaló i l’ermita de la Mare de Déu de la Devesa. Baixarem de nou fins al Fluvià on ens recollirà l’autocar (i passarem per Castellfollit a recollir el grup que a fet la primera part de la ruta).
Sortida a les 7:30 h davant l’Hotel Sabadell. Sortida en autocar de tot el dia.
En el moment de fer la inscripció caldrà indicar si es vol optar per la ruta curta + dinar (que es pagarà el mateix dia i anirà a càrrec de cada participant). En el cas de la ruta llarga, cal portar el dinar.
Inscripcions del 2 al 15 de maig

Excursions de tot el dia per a la Gent Gran.- La Riera de les Gorgues II: L'Esquirol- San Martí Sescorts ANUL·LADA
2023-05-25

Càpsula formativa.- Primers auxilis III (Recuperació)
2023-05-25 19:00 - 20:45
A càrrec de Miquel Batriu formador en primers auxilis de la FEEC.
Es realitzarà una pràctica de cures bàsiques, d’immobilitzacions bàsiques i posicions d’espera juntament amb l’explicació del contingut teòric.
Aquesta és la continuació de la formació bàsica de primers auxilis (PAS – protegir, avisar i socórrer) i la farmaciola. Si no heu assistit a la primera formació us recomaneu que tingueu aquests coneixements frescos.
(Places limitades)

Muntanya.- Circular per Carançà i estanys de Licorella
2023-05-27
Ruta circular, transpirinenca imprescindible pels amants dels paisatges alpins, valls pirinenques feréstegues, salvatges i lluny del gran públic. Són indrets on el temps sembla intocable pel progrés, cal gaudir de l’ esplendor d’aquest ruta, baixar petites tarteres, transitar entre llacs glacials amb plenitud. És un recorregut d’alta muntanya, entre boscos de pi negre, prats verds, seguin rierols d’aigua translúcida i molleres alpines entre cims, sempre per sobre dels 2.200- 2.500m.
Sortida Vallter 2000, direcció coll de la Marrana, per seguir el GR11 en direcció a la cabana de Tirapits i el coll de Portell, a la dreta hi podrem veure el Pic de l’Infern, el del Freser i Bastimens. Baixant la tartera anirem a parar a l’estany Negre i al gran llac de Carançà, seguirem la torrentera per la Llicorella fins el refugi de Carançà. D’un refugi a un altre, el de Bassibés o Bacivers, on seguint la torrentera del mateix nom acabarem al coll de la Geganta amb el Bastiments a la dreta, baixada per la font del Niu fins Vallter 2000.
Distància: 22 km – Desnivell acumulat sobre 1200mtrs, però de pendent suau
Temps efectiu: Entre 9 i 10 h, amb parades per esmorzar i dinar.
Dificultat: *** (per la distància)
Sortida a les 6 del matí davant el club de tenis.

Jovent.- Bastiments i Pic de la Dona
2023-05-27 08:00 - 17:00
Activitat dirigida a joves de 18 a 35 anys (i qui s’apunti)!
Fitxa Tècnica

Distància: 12 km
Desnivell: +937 -937
Durada: 5h 30min
Dificultat: Moderada

Material

Roba tècnica/transpirable
Calçat de senderisme
Impermeable i paravents (si es disposa)
Aigua (1,5l mínim)
Menjar (esmorzar, dinar, fruits secs)
Gorra i crema solar
Bastons recomanable

Organització

Punt de trobada: plaça de les dones del tèxtil (pàrquing)
Hora de sortida: 8:00h del matí
Transport: vehicles particulars
Inici i final de la ruta: Pàrquing Vallter 2000
Guiatge a càrrec de dos guies titulats
Explicació dels punts d’interès, de la flora i de la fauna

Famílies.- Camí de Ronda a Tossa de mar
2023-05-28
SORTIDA: 9,30 – plaça de les Dones del Tèxtil
RECORREGUT: 3 km des de Tossa fins a Cala Giverola, entre pinedes i cales.
De Cala Giverola a Tossa, tornada amb embarcació amb fons transparent, passarem per alguna cova.
DINAR: a Tossa.
Pujada al castell, passejada pel poble i tornada a casa.

Caminant per la Cerdanya
2023-05-29 - 2023-06-03
Excursions de matí i tarda i alguna de tot el dia
Excursions previstes: Vall del Segre i Camí de Sant Jaume, Part de Cadí, Avetosa de Sagramorta, Estanys de la Pera, Músser–
Allotjament a l’Hotel del Prado. Règim PC. Habitacions dobles o individuals. 6 dies / 5 nits
Descarrega’t el dossier

Campament.- Reunió informativa
2023-05-29 20:00
Reunió informativa del 52è Campament
Del 30 de juliol al 13 d’agost, a Espot (Pallars Sobirà)
Gaudeix de les vacances fent allò que més t’agrada. Muntanya i natura en companyia de família i amics.
Inscripcions fins el 22 de juny
REUNIÓ INFORMATIVA el 29 de maig a les 20 h a la UES.
Més informació a campament@ues.cat

Vídeo.- Centenari del cinema amateur (III)
2023-05-31 18:30 - 21:00
Enguany es celebra el Centenari del Cinema Amateur, doncs va ser pel desembre de 1923 que van sortir al mercat les màquines de filmar de 9 mil·límetres i mig. Aquest era el primer format concebut per a us domèstic o familiar i hom ho ha considerat, amb bon criteri, el naixement del Cinema Amateur.
La Secció de cinema i vídeo organitza amb aquest motiu, un cicle amb cinc sessions de març a juny i el desembre, quan es compliran exactament els cent anys. Hem pensat en un cicle amb els precursors sabadellencs ( Llobet-Gràcia i Gili) però també amb els cineastes d’arreu que van marcar l’època daurada (Barba, Baca i Contel) i el bon cinema de muntanya (Pons i Parareda) i aquells que mai han faltat amb bones pel·lícules els nostres concursos i projeccions (Martí, Font, Vidal, Micó, Arañó, Clos…) i els històrics del grup (Fàbregues, Viñas, Cervera i Rota) i les darreres generacions a la U.E.S (Bernat, Fernández, Artigas, Hernández, Camps, etc..).
Tercera sessió:
DUES PROCESSONS (1967), Carles Barba – Terrassa
CRUÏLLES (1992), Baca i Garriga – Terrassa
PER EL MEU AMIC CRUSAFONT (2012), Antoni Viñas – UES
EL SECRET DE L’ ALQUIMISTA (2015), Antoni Martí – Forallac d’Empordà
IRLANDA LA ILLA VERDA (2016), Jordi Camps – UES
TRANSPIR 2018-2019 (2019), Àngel Artigas – UES

Muntanya.- Via Ferrada Roc d'Esquers (Andorra)
2023-06-03
La VF Roc d’Esquers està situada en la Parròquia d’Escaldes Engordany, és una via ferrada llarga i espectacular de granit amb un desnivell de 250 mts vertical vorejat de bosc i directe a la cima, de dificultat mitjana més aviat per la durada de la ferrada que per la dificultat tècnica i el retorn és per una llarga, tranquil·la i cultural caminada per la Vall del Madriu, patrimoni mundial per l’UNESCO.
Nivell de dificultat: Mitjana (K3)
Distància: 5 km
Desnivell: +250 m
Temps efectiu aproximat: 5 hores
Sortida en cotxes particulars a les 6 del matí. Aparcament del Parc Catalunya, davant del Club de Tenis
Material: Casc, Arnés, mosquetons dissipadors de via ferrada, 2 bagues de descancs (30 cm i 60/80 cm) i guants. Esmorzar i dinar
Preu: Socis/es: 30€ >> soci@web i no socis/es: 39€
Cal estar federat/ada o bé tramitar assegurança temporal obligatòria (4,5€/dia)
Inscripcions del 22 de maig a l’1 de juny a ues.cat, app o presencialment a secretaria (20 places)
Reunió informativa: Dijous 1 de juny a les 19.00 h a la UES

Orientació.-Rogaine lliga esprint a L'Anoia. Organitza La Nova Fita
2023-06-03

Jovent.- Acampada
2023-06-03 08:00 - 2023-06-04 17:00
Sortida de 2 dies a Sadernes (LaGarrotxa)
Es dorm al càmping de Masia Sadernes (S’ha de portar tenda de campanya cada dues persones)
El 1r dia: Cim de la Bassegoda (100 cims)

Distància: 18,2 km
Desnivell: +1230 -1240
Durada: 8 hores
Dificultat: mitja-alta

El 2n dia: Salt de Brull i Gorg Blau

Distància: 16,5 km
Desnivell: +572 -572
Durada: 5h aprox
Dificultat: Moderada

Socis/es: 17€ (inclou: allotjament, guiatge i gestió) + 6€ (assegurança)
Soci@web i no socis: 20€ (inclou: allotjament, guiatge i gestió) + 6€ (assegurança)

La Carena.- Participació a la Festa de la Cançó de Muntanya
2023-06-04

Senders.- Terres del Gaià: de Santa Coloma de Queralt al mar
2023-06-04
Camí de les terres del riu Gaià
Amb aquesta 4ta etapa arribem al mar tot resseguint el curs del riu Gaià. Iniciarem la caminada al petit poble d’Ardenya i arribarem al mar a la platja de Tamariu, tot travessant la Reserva natural de fauna salvatge de la desembocadura del riu Gaià.
Allargarem el recorregut per la platja i passarem per Tamariu i el seu castell. Passejarem pel camí de ronda fins a la platja de la Mora, on tindrem temps de fer un bany.
Itinerari: Ardenya – el Castellot – Tamarit – platja de la Móra. Distància: 10 km i +50 m/-100 m de desnivell, anirem per camins i corriols amb trams de PR i GR.
Acabarem la diada amb un dinar, opcional, a un bar restaurant de la Mora.
D’aquesta manera finalitzarem el recorregut de les Terres del riu Gaià que vam comença al gener a Santa Coloma de Queralt.
Inscripcions del 8 al 29 de maig

Excursions matinals per a la Gent Gran.- Torrota de l'Obac a Rellinars
2023-06-06 08:00 - 14:00
Itinerari: Excursió lineal, sortint del coll de l’Obac pujarem fins la casa vella de l’Obac i després resseguint torrents, ermites, fonts i surgències, arribarem al poblet de Rellinars.
Distància: 8,3 km
Desnivell: 87

Xerrades obertes sobre temes de muntanya.- Bicicleta i manta: sis anys fent la volta al món
2023-06-06 19:00 - 20:00
Bicicleta i manta: sis anys fent la volta al món, per Raimon Escapa, cicloturista.
El que molts somien durant tota la vida (i potser acompleixen amb la jubilació) aquest
sabadellenc de cognom suggeridor ho va fer entre els 26 i els 32 anys. Més enllà de moltes
ganes i alguna gran renúncia, la seva recepta és prou senzilla: una idea, uns estalvis, una tenda
de campanya i un fogonet. La resta, tot baixada.
A les 7 de la tarda, virtual.
